ΟΣΟ ΚΑΠΟΙΟΙ ΟΑΛΕΝΕ ΨΕΜΑΤΑ ΓΙΑ ΤΟΥΣ ΜΕΤΑΝΑΣΤΕΣ ... 
ΕΜΕΙΣ ΟΑ ΛΕΜΕ ΤΗΝ ΑΛΗΟΕΙΑ ΓΙΑ ΤΟΝ ΡΑΤΣΙΣΜΟ! 


> Οι μετανάστες αλλοιώνουν την εθνική ταυτότητα και τη φυλετική 
καθαρότητα του λαού μας. 

Η έννοια της φυλετικής καθαρότητας του λαού μας είναι ένας λεκές στα μυαλά κάποιων 
αρρωστημένων ανθρώπων που δεν είναι σε θέση να αντιληφθούν ότι ζουν σε μία 
πολυπολιτισμική κοινωνία. Η ιστορική ταυτότητα του νησιού στηρίζεται στη συνύπαρξη και 
στο σεβασμό, διαφορετικών λαών, πολιτισμών, θρησκευτικών πεποιθήσεων, γλωσσικών 
ιδιωμάτων και κοινοτικών παραδόσεων. 

> Οι μετανάστες μας παίρνουν τις δουλειές και μας αφήνουν άνεργους. 

Οι μετανάστες όχι απλά δεν μας παίρνουν τις δουλειές, αλλά απεναντίας εμείς τους 
εργοδοτούμε για να κάνουν τις «βρώμικες δουλειές» που εμείς δεν είμαστε σε θέση να 
κάνουμε, εκμεταλλευόμενοι την ανάγκη τους για βιοπορισμό με εξευτελιστικό μεροκάματο. 
Κάποιοι δεν λένε κουβέντα για τις αφορολόγητες μεγάλες επιχειρήσεις, αλλά επιμένουν να 
μιλάνε συνεχώς για τους ασήμαντους φτωχούς εργάτες. Εμείς πάλι μιλάμε για κανόνες για 
τις μεγάλες επιχειρήσεις και δικαιώματα για τους απλούς ανθρώπους. Οι μετανάστες δεν 
συμβάλλουν στην αύξηση της ανεργίας αλλά στηρίζουν την οικονομία, κυρίως στους τομείς 
των οικοδομών, του τουρισμού, της γεωργίας, της οικιακής βοήθειας των σπιτιών μας, της 
ανατροφής των παιδιών μας, της φροντίδας των ηλικιωμένων μας και των άρρωστων 
συνανθρώπων μας. 

> Οι μετανάστες μας παίρνουν τα επιδόματα. 

Τα επιδόματα που παίρνουν οι μετανάστες προνοούνται από τους νόμους της Ευρωπαϊκής 
Ένωσης και στηρίζονται στη λογική των βασικών ανθρωπίνων δικαιωμάτων, δηλαδή στην 
ίδια λογική στην οποία στηρίζουμε εμείς τα επιχειρήματα για επανένωση της πατρίδας μας 
και για απομάκρυνση των κατοχικών στρατιωτικών δυνάμεων από το νησί. Οι μετανάστες 
έχουν το δικαίωμα στην αξιοπρεπή διαβίωση, όπως όλοι μας. 

> Οι μετανάστες ευθύνονται για την έξαρση της εγκληματικότητας. 

Η έξαρση της εγκληματικότητας συνδέεται με την κυπριακή μαφία, η οποία όχι μόνο 
εκμεταλλεύεται αδύναμους ανθρώπους, αλλά κυρίως ελέγχει ένα ολόκληρο σύστημα 
παραοικονομίας, το οποίο στηρίζεται στο τζόγο, την πορνεία, την προστασία, τα 
ναρκωτικά, τις φούσκες ακινήτων και τόσα άλλα. Ταυτόχρονα όμως, κάποιοι επιμένουν να 
αρνούνται να αντικρίσουν την πραγματικότητα, επιρρίπτοντας όλες τις ευθύνες σε 
κάποιους μεμονωμένους μετανάστες, οι οποίοι προβαίνουν σε μικροπαραβάσεις. 

> Οι μετανάστες μεταφέρουν ανίατες ασθένειες. 

Οι ανίατες ασθένειες δεν γνωρίζουν σύνορα, φυλές, χρώματα και θρησκείες. Η μόνη 
ασθένεια που διακρίνει κάποιος λογικός άνθρωπος σε μία τέτοια σκέψη είναι τα ρατσιστικά 
χρωματοσώματα του εγκεφάλου, η οποία την παράγει. 


Αντιρατσιστική 
Πρωτοβουλία Λεμεσού 

ο ρατσισμός και η ξενοφοβία 

αποτελούν την ιστορική συνέχεια του φασισμού και της μισαλλοδοξίας 

Κίνηση Ελληνικής Αντίστασης, Κίνηση για τη Σωτηρία της Κύπρου, Παγκύπριο 
Αντί κατοχικό Κίνημα, Εθνικό Λαϊκό Μέτωπο και άλλες ιστορίες για αγρίους... 

Οι συγκεκριμένες ακροδεξιές συμμορίες και οργανώσεις μίσους, οι οποίες προωθούν 
το ρατσισμό και τη ξενοφοβία, αποτελούνται από τα στελέχη του Εθνικού Μετώπου και 
της ΕΟΚΑ Β, δηλαδή των παραστρατιωτικών εκείνων οργανώσεων που με τη 
δολοφονική και μισαλλόδοξη δράση τους οδήγησαν το νησί στον πόλεμο και τη 
διχοτόμηση. 

Οι οργανώσεις αυτές χρησιμοποιούν συνθήματα όπως «αίμα, τιμή, καταγωγή», «έξω οι 
ξένοι από την Κύπρο» και «κάθε ξένος εργάτης = ένας Έλληνας άνεργος», δηλαδή 
παραλλαγές των ίδιων ακραίων συ\^ημάτων που ακούγονταν στη Ναζιστική Γερμανία 
του Χίτλερ και στη Φασιστική Ιταλία του Μουσολίνι. 

Από τη μία πλευρά, τα πρωτοκλασάτα στελέχη των ακροδεξιών οργανώσεων υμνούν 
τον Γρίβα, τη Χούντα, το Βασιλιά και όλες εκείνες τις πολιτικές δυνάμεις που μας 
οδήγησαν στην καταστροφή. Από την άλλη, τα πρωτοπαλίκαρα των οργανώσεων 
μίσους προωθούν τις φασιστικές και ναζιστικές ιδέες, μέσω των στρατιωτικών 
βηματισμών, περιβολών, κουρεμάτων και του ευρύτερου μιλιταριστικού στυλ. 
Ταυτόχρονα, τα μέλη των ρατσιστικών οργανώσεων φέρουν ρόπαλα και μαχαίρια σε 
μία προσπάθεια να επιδείξουν τη μοναδική δύναμη που φέρουν, τη δύναμη του 
κοινωνικού εκφοβισμού και της βίας. 

Οι πρόσφατες επιθέσεις που εξαπέλυσαν ενάντια στους συμμετέχοντες στο 
πολυπολιτισμικό φεστιβάλ της ΚΙΣΑ, με αποκορύφωμα τις απόπειρες δολοφονίας ενός 
Τουρκοκύπριου μουσικού και ενός Παλαιστίνιου πολιτικού πρόσφυγα, καθώς επίσης 
και οι βάναυσες επιθέσεις εναντίων οικονομικών μεταναστών και Ελληνοκυπρίων 
αντιρατσιστών σε κεντρικά σημεία της Λευκωσίας, καταδεικνύουν ότι πρόκειται για 
πολιτικές φατρίες εγκληματικού χαρακτήρα, οι οποίες δεν σέβονται το δημοκρατικό 
καθεστώς και τα δικαιώματα των πολιτών. 

Την ίδια στιγμή ωστόσο, οι συμμορίτες της ακροδεξιάς επικαλούνται τα «δικαιώματα 
της ελεύθερης έκφρασης, συγκέντρωσης και δράσης» για να νομιμοποιήσουν τις 
εγκληματικές ενέργειες τους. Αλήθεια, μέχρι πότε θα τους αφήσουμε να δρουν 
ανενόχλητοι και να υπονομεύουν τη δημοκρατία και τα δικαιώματα μας; 



Ο ττολιτικός σουρεαλισμός σε όλο του το μεγαλείο: Οι ρατσιστές κρατάνε τους ιστούς μίας σημαίας, 
την οποία υποτίθεται ότι σέβονται και υπηρετούν, για να τους χρησιμοποιήσουν στη συνέχεια σε μία 
προσπάθεια υπονόμευσης και κατάλυσης των αρχών της ίδιας της δημοκρατίας! 










